Дзень абаронцаў перш за ўсё атаесамляецца з мужнасцю і стойкасцю чалавечага характару, сілай духу і адданасцю Радзіме. Яркі прыклад гэтага – ветэраны Вялікай Айчыннай вайны, памятаць пра якіх і дапамагаць былым воінам – наш агульны абавязак. Менавіта ветэранам у першую чаргу адрасаваў віншаванні Сяргей Сідарэвіч. Ён падкрэсліў, што абаронцы Айчыны – гэта не толькі ваеннаслужачыя. Гэта і сапраўдныя мужчыны, якія правільна выхоўваюць дзяцей, клапоцяцца пра бацькоў, сумленна працуюць і добра вучацца. Гэта і свята юнакоў, якія рыхтуюцца да службы ва Узброеных Сілах, каб стаць надзейнымі абаронцамі мірнага і шчаслівага жыцця.